Diari Oficial de la Generalitat Valenciana


Sumari del DOGV 3240, del 12-05-1998 (1998/3474)

ORDRE de 29 d'abril de 1998, per la qual es modifica l'article 3r. de l'Ordre d'1 d'agost de 1997, de la Conselleria de Benestar Social, per la qual es desplega el Decret 37/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Benestar Social.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/04/29/(1)/dof/vci/html**

### Dades del document

Número de DOGV
:   3240

Data del DOGV
:   12-05-1998

Secció del DOGV
:   I. DISPOSICIONS GENERALS

Número del document
:   1998/3474


Data del document
:   29-04-1998

Organisme emissor
:   Conselleria de Benestar Social

Tipus de document
:   Ordre

Anàlisi jurídica

ORDRE de 29 d'abril de 1998, per la qual es modifica l'article 3r. de l'Ordre d'1 d'agost de 1997, de la Conselleria de Benestar Social, per la qual es desplega el Decret 37/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Benestar Social. [1998/X3474]
  
Per mitjà de l'Ordre d'1 d'agost de 1997, de la Conselleria de Benestar Social, es va realitzar el desplegament de l'estructura orgànica dels seus serveis centrals, d'acord amb el que disposa la disposició final primera del Decret 37/1997, aprovat pel Govern Valencià el 26 de febrer.
  
L'execució del Pla Director d'Infraestructures Judicials aprovat i, en particular, la pròxima construcció de la Ciutat de la Justícia de València, ha creat necessitats importantíssimes per atendre les tasques que es produeixen en les infraestructures dependents de la Sotssecretaria de Justícia; per això, raons organitzatives aconsellen la creació d'un Servei d'Infraestructures Judicials, que es responsabilitze de la coordinació del PLADIJ, que dependrà directament de la Sotssecretaria de Justícia.
  
Per això, amb el previ informe de la Conselleria d'Economia, Hisenda i Administració Pública,
  
ORDENE
  
Article únic
  
Afegir en l'article 3r. de l'Ordre de l'1 d'agost de 1997, de la Conselleria de Benestar Social, l'apartat següent:
  
«De l'Àrea de Justícia depèn el Servei d'Infraestructures Judicials, al qual correspon coordinar els plans d'infraestructures judicials, programar les actuacions que corresponguen sobre edificis judicials, informar sobre les instruccions tècniques per a l'elaboració de projectes, fer el seguiment, la recopilació i la sistematització de normes de caràcter tècnic en relació amb les obres i projectes, i , també, emetre els informes tècnics que exigisca la normativa vigent o que siguen necessaris per a resoldre».
  
DISPOSICIÓ FINAL
  
Aquesta ordre entrarà en vigor el dia de la seua publicació en el Diari Oficial de la Generalitat Valenciana.
  
València, 29 d'abril de 1998
  
La consellera de Benestar Social,


Còpia Permalink ELI